cyanic-selkie/wikianc huggingface dataset:
Σαιν-Κεντέν
Ιστορία
Από τον 9ο αιώνα, το Σαιν-Κεντέν ήταν η πρωτεύουσα της κομητείας Βερμαντουά. Από τον 10ο αιώνα, οι κόμητες της Βερμάντ ήταν πολύ ισχυροί. Η πόλη μεγάλωσε γρήγορα: οι «αστοί» οργανώθηκαν και απέκτησαν, στο δεύτερο μισό του 12ου αιώνα έναν Δημοτικό χάρτη που εξασφάλισε στην κοινότητα τους μεγάλο βαθμό αυτονομίας.
Από τον 14ο αιώνα, το Σαιν-Κεντέν υπέφερε από αυτήν τη στρατηγική του θέση κατά τον γαλλο-αγγλικό Εκατονταετή πόλεμο. Τον 15ο αιώνα, η πόλη βρέθηκε ανάμεσα στα διεκδικούμενα εδάφη του βασιλιά της Γαλλίας και των δουκών της Βουργουνδίας. Καταστράφηκε από την πανώλη σε αρκετές περιπτώσεις, ο πληθυσμός της μειώθηκε, ενώ η οικονομία της ήταν σε κρίση: η έκθεσή της υποβαθμίσθηκε και η γεωργική παραγωγή μειώθηκε. Η παρακμάζουσα βιομηχανία κλωστοϋφαντουργίας στράφηκε στην παραγωγή λινών υφασμάτων. Εν τω μεταξύ, η πόλη αντιμετώπισε μεγάλες δαπάνες για τη διατήρηση των οχυρώσεων και των ένοπλων στρατευμάτων της.
Μεταξύ του τέλους του 15ου αιώνα και των μέσων του 17ου αιώνα, αυτή η στρατηγική θέση ήταν η αιτία καταστροφών. Το 1557, μια πολιορκία των ισπανικών στρατευμάτων τελείωσε με τη λεηλασία της πόλης και την ερήμωσή της για δύο χρόνια. Όταν το 1559 η Γαλλία την επανακατέλαβε, οι οχυρώσεις της πόλης ανακατασκευάστηκαν: το μεσαιωνικό τείχος ενισχύθηκε με πολλά νέα προηγμένα οχυρά, για τη δημιουργία των οποίων καταστράφηκαν δύο συνοικίες. Στα μέσα του 17ου αιώνα, η πόλη διέφυγε από τις πολιορκίες, αλλά υπέφερε από τη φρίκη των πολέμων που κατέστρεψαν την περιοχή της Πικαρδίας, από την πανούκλα (το 1636, τρεις χιλιάδες άνθρωποι πέθαναν, από εκτιμώμενο πληθυσμό 10.000 κατοίκων) και από την πείνα. μικρογραφία|250x250εσ|Η βασιλική Σαιν-Κεντέν Στο δεύτερο μισό του 17ου αιώνα, οι κατακτήσεις του Λουδοβίκου ΙΔ' μεγάλωσαν τη Γαλλία και το Σαιν-Κεντέν έπαψε να είναι συνοριακή πόλη, χάνοντας έτσι μεγάλο μέρος του στρατηγικού του ρόλου. Στα τέλη του 16ου αιώνα, η παραγωγή κλωστοϋφαντουργικών προϊόντων ειδικεύτηκε σε λεπτά λινά υφάσματα. Αυτό έφερε ευημερία, ιδιαίτερα τον 18ο αιώνα, όταν αυτά τα υφάσματα εξήχθησαν σε όλη την Ευρώπη και την Αμερική.
Κατά τη διάρκεια της Πρώτης Γαλλικής Αυτοκρατορίας, οι δυσκολίες στην εξαγωγική αγορά έφεραν οικονομική πτώση. Κατόπιν αιτήματος του δήμου, ο Ναπολέων διέταξε την κατεδάφιση των οχυρώσεων για να επιτρέψει στην πόλη να αναπτυχθεί πέρα ​​από τα παλιά της όρια. Το 1814-1815, το Σαιν-Κεντέν καταλήφθηκε από τον ρωσικό στρατό, αλλά χωρίς να σημειωθούν καταστροφές.
Τον 19ο αιώνα, το Σαιν-Κεντέν εξελίχθηκε σε μια ακμάζουσα βιομηχανική πόλη, χάρη στους επιχειρηματίες που αναζητούσαν συνεχώς νέες τεχνολογίες. Τα κλωστοϋφαντουργικά και τα μηχανολογικά προϊόντα ήταν, μεταξύ άλλων, τα κυριότερα που παράγονταν στην πόλη. μικρογραφία|250x250εσ|Καταστροφές στο Σαιν-Κεντέν κατά τη διάρκεια του [[Α΄ Παγκόσμιος Πόλεμος|Α' Παγκοσμίου πολέμου.]] Το 1870, κατά τη διάρκεια του Γαλλο-Πρωσικού πολέμου, ο πληθυσμός απώθησε τους Πρώσους στις 8 Οκτωβρίου, αλλά η πόλη έπεσε κατά τη δεύτερη επίθεση. Αυτή η απελπιστική αλλά ηρωική δράση είχε το αποτέλεσμα Το Σαιν-Κεντέν να τιμηθεί με το παράσημο της Λεγεώνα της Τιμής. Το 1871, στις 19 Ιανουαρίου, ο γαλλικός στρατός ηττήθηκε κοντά στην πόλη.
Ο Α΄ Παγκόσμιος Πόλεμος χτύπησε την πόλη πολύ σκληρά. Τον Σεπτέμβριο του 1914, η πόλη κατελήφθη και υπέστη σκληρή κατοχή. Από το 1916, βρισκόταν στο κέντρο της πολεμικής ζώνης, επειδή οι Γερμανοί την είχαν ενσωματώσει στην οχυρωματική γραμμή Χίντενμπουργκ. Μετά την εκκένωση του πληθυσμού τον Μάρτιο, η πόλη λεηλατήθηκε συστηματικά και ο βιομηχανικός εξοπλισμός αφαιρέθηκε ή καταστράφηκε. Επίσης, το 70% των κτηρίων, συμπεριλαμβανομένης της βασιλικής του Σαιν-Κεντέν, υπέστησαν ζημιές.
Η διαδικασία ανοικοδόμησης ήταν μακρά και η πόλη με εθνική υποστήριξη προσπάθησε να ανακτήσει τον προ του πολέμου δυναμισμό της. Ο πληθυσμός του 1911 των 55.000 κατοίκων προσεγγίσθηκε και πάλι μόνο στα μέσα της δεκαετίας του 1950, στα πλαίσια της γενικής οικονομικής επέκτασης. Αυτή η ευημερία συνεχίστηκε μέχρι τα μέσα της δεκαετίας του 1970, όταν η γαλλική κλωστοϋφαντουργία άρχισε να υποφέρει μέσω ανταγωνισμού από αναπτυσσόμενες χώρες.
Οικονομία
μικρογραφία|250x250εσ|Η πλατεία Σαιν-Λορέντσο
Αξιοθέατα
εναλλ.=|μικρογραφία|250x250εσ|Το Θέατρο Ζαν Βιλάρ του Σαιν-Κεντέν Το Σαιν-Κεντέν έχει ταξινομηθεί ως Πόλη τέχνης και ιστορίας. Τα κυριότερα μνημεία της πόλης:
Βάλενς Ατσιντάλιους
Ο Βάλενς Ατσιντάλιους (Valens Acidalius, 1567 – 25 Μαΐου 1595), γνωστός και ως Βάλτιν Χαβέκενταλ (Valtin Havekenthal, ήταν Γερμανός κριτικός και ποιητής που έγραφε στη λατινική γλώσσα.
Βίος
Ο Ατσίνταλιους γεννήθηκε στο Βίτστοκ, και ήταν γιος ενός λουθηρανού πάστορα. Σπούδασε στα πανεπιστήμια του Ρόστοκ, του Γκράιφσβαλντ και του Χέλμστεντ. Ήδη από τα νεανικά του χρόνια, τα λατινικά του ποιήματα προκάλεσαν αίσθηση. Το 1590 συνόδευσε τον φίλο του Ντάνιελ Μπουκρέτιους (Daniel Rindfleisch) στην Ιταλία, όπου δημοσίευσε το πρώτο του λογοτεχνικό έργο, μια έκδοση του Velleius Paterculus. Ο Ατσιντάλιους σπούδασε φιλοσοφία και ιατρική στην Μπολόνια και ανακηρύχθηκε διδάκτωρ και στους δύο τομείς.
Ωστόσο, δεν τον γοήτευσε η πρακτική εργασία ως ιατρός και γι' αυτό επικεντρώθηκε στην κριτική κλασικών έργων. Επέστρεψε στη Γερμανία το 1593 μετά από αρκετές κρίσεις πυρετού, μετακομίζοντας στο Μπρέσλαου, την πόλη καταγωγής του φίλου του Μπουκρέτιους. Το 1595 ο Ατσιντάλιους έγινε καθολικός και την άνοιξη του ίδιου έτους αποδέχθηκε την πρόσκληση του φίλου και υποστηρικτή του, του επισκοπικού καγκελάριου Βάκερ φον Βάκενφελς, στη Νίσα. Εκεί πέθανε από πυρετό σε ηλικία 28 ετών.
Πηγές
Κατηγορία:Γερμανοί ποιητές Κατηγορία:Γερμανοί Ρωμαιοκαθολικοί
Ψηφιακή επανάσταση
Κεντρικό ρόλο σε αυτή την επανάσταση αποτελεί η μαζική παραγωγή και η ευρεία χρήση των ψηφιακών λογικών κυκλωμάτων και οι τεχνολογίες που πηγάζουν από αυτήν, όπως ο Η/Υ, το κινητό τηλέφωνο και η συσκευή φαξ (τηλεομοιότυπο).
Σύντομη ιστορία
Η τεχνολογία αυτή εφευρέθηκε κατά τη διάρκεια του δεύτερου μισού του 20ου αιώνα (αρχές 1950) ενώ η ευρεία οικονομική υιοθέτησή της έγινε μετά την εφεύρεση του προσωπικού υπολογιστή. Η ψηφιακή επανάσταση αντικατέστησε την προϋπάρχουσα τεχνολογία και την μετέτρεψε από αναλογική σε ψηφιακή. Με το τρόπο αυτό έγινε εφικτή η δημιουργία πολλαπλών αντιγράφων πανομοιότυπων με το αρχικό. Έτσι, στις ψηφιακές επικοινωνίες, μηδενίστηκαν οι απώλειες πληροφορίας κατά τη μετάδοση του σήματος.
Στο τομέα των πολυμέσων, η ψηφιακή επανάσταση άλλαξε ριζικά την αποθήκευση των πληροφοριών. Έτσι αντί να χρησιμοποιούνται διαφορετικά μέσα για την αποθήκευση των δεδομένων(χαρτί για τις λέξεις, φωνογραφικές εγγραφές για τον ήχο, φιλμ για την εικόνα), τα δεδομένα αποθηκεύονται σε δυαδική ψηφιακή μορφή η οποία είναι άμεσα αποθηκεύσιμη και εύκολα μεταφέρσιμη σε διάφορα μέσα. Ισάξιας σημασίας, είναι και το επίτευγμα της ασύρματης μεταφοράς, πρόσβασης και επεξεργασίας των πληροφοριών μεταξύ των μέσων.
Αρχές και εξέλιξη (1947-1979)
Η εφεύρεση του τρανζίστορ το 1947, άνοιξε το δρόμο για πιο εξελιγμένους ψηφιακούς υπολογιστές. Στις δεκαετίες του ΄50 και του ΄60 ο στρατός οι κυβερνήσεις, καθώς και άλλοι οργανισμοί είχαν στην κατοχή τους υπολογιστικά συστήματα, ενώ το πρόγραμμα Whole Earth Catalog της δεκαετίας του '60 οδήγησε στην έμπνευση και στην πρακτική υλοποίηση του Παγκόσμιου Ιστού (World Wide Web, WWW).
Οι πρώτοι προσωπικοί υπολογιστές βγήκαν τη δεκαετία του '70. Οι υπολογιστές καταμερισμού χρόνου ήταν, προς το παρόν, μονόδρομος μέχρι και την δεκαετία του '80.
Δεκαετία 1980
Τη δεκαετία του '80 οι υπολογιστές έγιναν για πρώτη φορά προσιτοί στο ευρύ κοινό στις αναπτυσσόμενες χώρες. Εκατομμύρια άνθρωποι αγόρασαν υπολογιστές για οικιακή χρήση. Παρ' όλο που οι υπολογιστές δε ήταν ακόμα καθημερινό φαινόμενο, η παραγωγικότητα πολλών επιχειρήσεων εξαρτήθηκε από υπολογιστές. Γι' αυτό το λόγο η δεκαετία του '80 θεωρείται η αρχή της Ψηφιακής Επανάστασης. Μέχρι τα τέλη της δεκαετίας οι υπολογιστές έγιναν αναπόσπαστο κομμάτι εργασίας έχοντας απλώς μερικές βασικές γνώσεις για την λειτουργία τους.
Παράλληλα, η Motorola κατασκεύασε το πρώτο κινητό τηλέφωνο,το Motorola DynaTac 8000X, και το διέθεσε στην αγορά το 1973.
Δεκαετία 1990
Το 1992 ο Παγκόσμιος Ιστός ήταν γεγονός και μέχρι το 1996 παγιώθηκε στη συνείδηση του κόσμου. Έτσι πολλές επιχειρήσεις άρχισαν να δημιουργούν ιστοσελίδες με τις διαφημίσεις τους. Το τέλος του 1999, βρήκε σχεδόν κάθε χώρα του κόσμου να έχει τουλάχιστον μία σύνδεση στο διαδίκτυο (internet), ενώ πάνω από τους μισούς Αμερικανούς χρησιμοποιούσαν ήδη το διαδίκτυο σε καθημερινή βάση.
Χαρακτηριστικό της ταχείας ανάπτυξης είναι το ότι το 1989 περίπου το 15% των Αμερικανών κατείχε υπολογιστή. Στις αρχές του 2000 το ποσοστό είχε εκτοξευθεί στο 51%.
Σε αυτή τη δεκαετία τα κινητά τηλέφωνα έγιναν καθημερινή συνήθεια στις δυτικές χώρες, ενώ για πρώτη φορά εμφανίστηκαν στους κινηματογράφους, διαφημίσεις που παρακαλούσαν το κοινό να βάλει τα κινητά του στο αθόρυβο.
Τεχνολογική βάση
Η Ψηφιακή Επανάσταση έδωσε το έναυσμα για τη μαζική παραγωγή των ψηφιακών ηλεκτρονικών υπολογιστών, του προσωπικού Η/Υ και ειδικότερα του μικροεπεξεργαστή, η σταδιακή εξέλιξη του οποίου σε απόδοση (όπως περιγράφεται στον Νόμο του Moore), έκανε τα υπολογιστικά συστήματα να ενσωματωθούν σε μια πληθώρα συσκευών. Ανάλογης σημασίας ήταν και η ανάπτυξη των τηλεπικοινωνιακών τεχνολογιών, όπως η δικτύωση υπολογιστών, το Διαδίκτυο και η ψηφιακή αναμετάδοση. Τα κινητά τηλέφωνα τρίτης γενιάς(3G), η κοινωνική διείσδυση των οποίων αυξήθηκε με γεωμετρική πρόοδο τη δεκαετία του 2000, έπαιξε επίσης πάρα πολύ μεγάλο ρόλο στην ψηφιακή επανάσταση, καθώς παρέχουν ταυτοχρόνως διασκέδαση, επικοινωνία και σύνδεση στο διαδίκτυο.
Θετικά
Στις θετικές επιπτώσεις περιλαμβάνονται η μεγαλύτερη διασύνδεση, η διευκόλυνση στην επικοινωνία και η δημόσια και ελεύθερη έκθεση πληροφοριών που κατά το παρελθόν θα μπορούσαν να καταπιεστούν πιο εύκολα από ολοκληρωτικά καθεστώτα.
Οι οικονομικές επιπτώσεις της ψηφιακής επανάστασης υπήρξαν τεράστιες. Για παράδειγμα, χωρίς τον Παγκόσμιο Ιστό η παγκοσμιοποίηση δε θα είχε φτάσει στο σημερινό επίπεδο. Η ψηφιακή επανάσταση άλλαξε δραματικά τον τρόπο με τον οποίο συνεργάζονται οι επιχειρήσεις με τους ιδιώτες. Από τη μια στιγμή στην άλλη, μικρές επιχειρήσεις απέκτησαν λόγο και πρόσβαση σε μεγάλες αγορές. Καινούργιες ιδέες όπως η κατά παραγγελία υπηρεσίες και κατασκευές (on demand) σε συνδυασμό με τη ραγδαία πτώση του τεχνολογικού κόστους, κατέστησαν δυνατές νέες καινοτόμες σε όλους τομείς της βιομηχανίας και της καθημερινής ζωής.
Αρνητικά
Στις αρνητικές επιπτώσεις περιλαμβάνονται η υπερφόρτωση πληροφοριών, η εγκληματικότητα του Διαδικτύου και ο κορεσμός των μέσων ενημέρωσης.
Σε ορισμένες περιπτώσεις μάλιστα, η ευρύτατη διάδοση των υπολογιστών στις εταιρείες, έκανε τους υπαλλήλους λιγότερο παραγωγικούς επειδή χρησιμοποιούσαν τους Η/Υ για προσωπική χρήση (e-mail, παιχνίδια, συνομιλίες κλπ). Η χρήση των προσωπικών υπολογιστών όπως και άλλες ψηφιακές δραστηριότητες στο χώρο εργασίας, που δεν συνδέονται με το αντικείμενο της απασχόλησης, οδήγησαν σε ισχυρότερες μορφές παραβίασης της ιδιωτικής ζωής, όπως η καταγραφή της πληκτρολόγησης και εφαρμογές φιλτραρίσματος πληροφοριών (κατασκοπευτικό λογισμικό και λογισμικά ελέγχου περιεχομένου).
Ανταλλαγή πληροφοριών και ιδιωτική ζωή
Η προστασία της ιδιωτικής ζωής, έγινε μεγάλη υπόθεση κατά τη διάρκεια της ψηφιακής επανάστασης. Η ικανότητα της αποθήκευσης και χρησιμοποίησης τόσο μεγάλων ποσοτήτων διαφόρων πληροφοριών, άνοιξε δυνατότητες για την παρακολούθηση των ιδιωτικών δραστηριοτήτων και ενδιαφερόντων. Οι συνωμοσιολόγοι και εθνικιστές φοβήθηκαν ότι στο μέλλον οι πληροφορίες αυτές μπορεί να χρησιμοποιηθούν από τις κυβερνήσεις για τον έλεγχο του πληθυσμού.
Το Διαδίκτυο και ειδικότερα ο Παγκόσμιος Ιστός στη δεκαετία του '90, άνοιξε νέους ορίζοντες στην επικοινωνία και τη διαμοίραση πληροφοριών.Η ικανότητα της εύκολης και αστραπιαίας μετάδοσης πληροφοριών σε παγκόσμια κλίμακα, έφερε την ελευθερία του λόγου σε νέο επίπεδο.Για πρώτη φορά είχαν ιδιώτες και οργανώσεις τόσο μεγάλη ελευθερία και ικανότητα να αναπτύξουν τις απόψεις τους σε οποιοδήποτε θέμα, στο παγκόσμιο κοινό, με αμελητέο κόστος, όπως δεν συνέβη με καμιά επικοινωνιακή τεχνολογία στο παρελθόν.
Θέματα Πνευματικής Ιδιοκτησίας
Τα ζητήματα πνευματικής ιδιοκτησίας και εμπορικής εκμετάλλευσης σημάτων και λογότυπων, απέκτησαν νέα διάσταση στην ψηφιακή εποχή. Η ικανότητα των καταναλωτών να διανέμουν σε ευρεία κλίμακα ακριβή αντίγραφα των προστατευόμενων έργων, άλλαξε δραματικά το τοπίο της πνευματικής ιδιοκτησίας, ιδίως στις βιομηχανίες της μουσικής, του κινηματογράφου και της τηλεόρασης.
Η Ψηφιακή Επανάσταση, ιδίως όσον αφορά την προστασία της ιδιωτικής ζωής, των δικαιωμάτων πνευματικής ιδιοκτησίας, της λογοκρισίας και της ανταλλαγής πληροφοριών εξακολουθεί να αποτελεί αμφιλεγόμενο θέμα. Δεδομένου ότι η ψηφιακή επανάσταση προχωρά, παραμένει ακόμα ασαφές σε ποιον βαθμό είχε αντίκτυπο στην κοινωνία και κατά πόσο αυτή θα αλλάξει στο μέλλον.
Ανησυχίες
Μολονότι υπήρξαν τεράστια τα οφέλη στην κοινωνία από την ψηφιακή επανάσταση, ιδίως όσο αφορά την προσβασιμότητα των πληροφοριών, υπάρχουν ορισμένες ανησυχίες. Η διευρυμένη δύναμη της επικοινωνίας και της ανταλλαγής πληροφοριών, οι αυξημένες δυνατότητες για τις υπάρχουσες τεχνολογίες, και η έλευση της νέας τεχνολογίας έφερε μαζί της πολλές πιθανές ευκαιρίες για εκμετάλλευση. Η Ψηφιακή Επανάσταση εγκαινίασε μια νέα εποχή μαζικής επιτήρησης, δημιουργώντας μια σειρά νέων πολιτικών και ανθρωπίνων δικαιωμάτων. Η αξιοπιστία των δεδομένων έγινε αντικείμενο συζήτησης καθώς οι πληροφορίες μπορούν εύκολα να αντιγραφούν, αλλά όχι και να ελεγχθούν. Η ψηφιακή επανάσταση κατέστησε δυνατή την αποθήκευση και παρακολούθηση γεγονότων, άρθρων και στατικών. Η ποσότητα και η ποσότητα της πληροφορίας έγιναν σημαντικά θέματα στα τέλη του 20ου αιώνα.
Από ιστορικής πλευράς, ένα μεγάλο μέρος της ανθρώπινης ιστορίας έγινε γνωστή μέσα από τα φυσικά αντικείμενα από το παρελθόν που έχουν βρεθεί ή διατηρηθεί, ιδίως μέσα από τα γραπτά κείμενα. Οι ψηφιακές εγγραφές είναι τόσο εύκολο να δημιουργηθούν όσο και να διαγραφούν ή να τροποποιηθούν. Αλλαγές σε μορφές αποθήκευσης μπορεί να κάνει την ανάκτηση των δεδομένων δύσκολη ή σχεδόν αδύνατη(όπως η αποθήκευση πληροφοριών σε απαρχαιωμένα μέσα επικοινωνίας για τα οποία τα μηχανήματα αναπαραγωγής είναι μη διαθέσιμα). Ακόμα και ο εντοπισμός του τύπου των δεδομένων και το αν έχουν ενδιαφέρον ή όχι, μπορεί να είναι αδύνατο να γίνει αν δεν είναι εύκολη η ανάγνωση των δεδομένων. Πληροφορίες οι οποίες θεωρούνται αυθεντικά αποτελέσματα μελέτης ή έρευνας, πρέπει να ελέγχονται και να επαληθεύονται. Με μια τέτοια μαζική διάδοση πληροφοριών κατέστη δυνατό σε κάποιον να γράψει ένα άρθρο επικαλούμενος ψευδείς πηγές.
Τέλος, τα προβλήματα αυτά επιδεινώνονται από τη χρήση της ψηφιακής διαχείρισης δικαιωμάτων καθώς και άλλων τεχνολογιών πρόληψης αντιγράφων, οι οποίες είναι σχεδιασμένες έτσι ώστε τα δεδομένα να μπορούν να αναγνωστούν μόνο από συγκεκριμένες συσκευές. Αυτό μπορεί να κάνει αδύνατη οποιαδήποτε μελλοντική ανάκτησή τους.
Παραπομπές
Κατηγορία:20ος αιώνας Κατηγορία:21ος αιώνας Κατηγορία:Επαναστάσεις Κατηγορία:Ιστορικές περίοδοι Κατηγορία:Ψηφιακή τεχνολογία Κατηγορία:Εποχή της πληροφορίας
Οικολογική Σχεδίαση και Ευρωπαϊκή Νομοθεσία
Οικολογική σχεδίαση προϊόντων και υπηρεσιών.
Με την έννοια της οικολογικής σχεδίασης προϊόντων και υπηρεσιών αναφερόμαστε στην μείωση των περιβαλλοντικών επιπτώσεων κατά τον σχεδιασμό τους αλλά και αργότερα καθ’ όλο τον κύκλο ζωής τους. Αυτός ο οικολογικός παράγοντας ζητείται να λαμβάνεται υπόψιν στην σχεδίαση των προϊόντων και συστημάτων χωρίς να περιορίζει άλλους τομείς αυτών όπως την λειτουργικότητα, την αισθητική κ.α..
Περιβαλλοντικές επιπτώσεις.
Ο σχεδιασμός προϊόντων μπορεί να επιβαρύνει αρκετά το περιβάλλον άμεσα ή κι έμμεσα κατά τον κύκλο ζωής τους, εάν δεν ληφθούν τα κατάλληλα μέτρα. Μερικά από τα προβλήματα που μπορεί να προκληθούν κατά την κατασκευή τους είναι η εκπομπή τοξικών χημικών και διοξειδίου του άνθρακα (CO₂), επιβάρυνση του φαινόμενου του θερμοκηπίου, υπερθέρμανση του πλανήτη, ενώ ίσως γίνεται χρήση και κατάχρηση μη ανανεώσιμων πρώτων υλών για την υλοποίηση τους. Επίσης κατά την υπόλοιπη ζωή των προϊόντων εάν δεν έχει μεριμνηθεί και σχεδιαστεί σωστά πιθανόν να καταναλώνουν υπερβολική χρήση ενέργειας, ενώ αφού αποσυρθούν εάν τα υλικά από τα οποία αποτελούνται είναι μη ανακυκλώσιμα θα μολύνουν και θα επιβαρύνουν τον πλανήτη για χρόνια.
Για την ελαχιστοποίηση όλων των παραπάνω οι σχεδιαστές θα πρέπει να σχεδιάζουν συμπεριλαμβάνοντας στην σχεδίαση τον οικολογικό παράγοντα και έχοντας μελετήσει όλο τον κύκλο ζωής των προϊόντων και των υπηρεσιών προλαβαίνοντας έτσι τα μελλοντικά προβλήματα.
Εφαρμογή οικολογικής σχεδίασης.
Βασικός πυλώνας για το eco-design είναι η αξιοποίηση όσο το δυνατόν περισσότερο ανανεώσιμων πηγών ενέργειας. Συγκεκριμένα ως ανανεώσιμες πηγές ενέργειας αναφερόμαστε στην αιολική ενέργεια, την ηλιακή ενέργεια, την υδροηλεκτρική ενέργεια, την γεωθερμική ενέργεια, την βιομάζα, την ενέργεια από την θάλασσα και την ωσμωτική ενέργεια. Αυτό αναφέρεται τόσο στην διαδικασία του σχεδιασμού και την κατασκευή του προϊόντος όσο και στην υπόλοιπη πορεία ζωής του, κατά την οποία θα πρέπει να υπάρχει σεβασμός προς το περιβάλλον. Ότι σχεδιάζεται, συνίσταται να σχεδιάζεται ώστε να καλύπτει τις ανάγκες του με την βοήθεια «πράσινων» ενεργειών.
Απαιτήσεις της οικολογικής σχεδίασης.
Γενικές απαιτήσεις:
·      Οι σχεδιαστές απαιτείται να έχουν αναλύσει και μελετήσει ολόκληρο τον κύκλο ζωής του προϊόντος ώστε να προβλέψουν και να προλάβουν τυχόν μελλοντικά προβλήματα που θα έχουν αντίκτυπο στο περιβάλλον.
·      Θα πρέπει να παρέχονται στον καταναλωτή/ αγοραστή πληροφορίες για την καλύτερη χρήση του προϊόντος και για την κατάλληλη συντήρηση του.
Ειδικές απαιτήσεις:
Είναι απαραίτητο να έχουν μετρηθεί και καθοριστεί οι ακριβείς τιμές όσον αφορά την κατασκευή προϊόντων. Θα πρέπει δηλαδή να έχουν οροθετηθεί οι τιμές μέγιστης κατανάλωσης ενέργειας ή ελάχιστης ποσότητας ανακυκλώσιμων υλικών.
Κατηγορίες Προϊόντων.
Κατηγορίες προϊόντων:
·      Προϊόντα που καταναλώνουν ενέργεια ΠκΕ (EUPs – Energy using products).
·      Προϊόντα σχετιζόμενα με την ενέργεια (ERPs – Energy related products).
Είναι τα προϊόντα τα οποία δεν χρειάζονται κάποια ενέργεια αλλά μπορούν να συμβάλλουν στην εξοικονόμηση τους.
π.χ.: βρύσες, μονωτικά υλικά.
Στις 21η Οκτωβρίου 2009 σύμφωνα με την οδηγία 2009/125 του Ευρωπαϊκού Κοινοβουλίου και Συμβουλίου θεσπίστηκε το πλαίσιο για τον καθορισμό απαιτήσεων οικολογικού σχεδιασμού των προϊόντων. Σύμφωνα με την παραπάνω οδηγία της Ευρωπαϊκής Ένωσης η ελληνική κυβέρνηση στις 11 Φεβρουαρίου 2011 δημοσίευσε τον νόμο περί οικολογικής σχεδίασης των προϊόντων που καταναλώνουν ενέργεια (ΠκΕ). Ο παραπάνω νόμος θεσπίζεται με σκοπό την ασφαλή κυκλοφορία των προϊόντων στην αγορά και την συμβολή τους για μία αειφόρο ανάπτυξη..
1.     Τα υλικά που έχουν χρησιμοποιηθεί.
Είναι σημαντικό τα προϊόντα που κατασκευάζονται να είναι από υλικά που επιφέρουν όσο το δυνατόν λιγότερες επιπτώσεις στο περιβάλλον, ενώ συστήνεται η χρήση ανακυκλώσιμων υλικών. Είναι γνωστό εξάλλου πλέον ότι στις μέρες μας δεν στερούν αισθητικά ή λειτουργικά με τα υπόλοιπα υλικά της αγοράς, ενώ συχνά συμφέρουν και οικονομικά τις επιχειρήσεις.
2.     Συσκευασία προϊόντος.
Σχεδόν κάθε προϊόν που κυκλοφορεί στην αγορά συσκευάζεται με συσκευασίες ξύλου, πλαστικού ή χαρτιού με σκοπό να το προστατεύουν σε κάθε μεταφορά του, για την εύκολη αναγνώριση του αργότερα και την καλύτερη προώθηση του. Ωστόσο είναι βέβαιο ότι μετά την αγορά του προϊόντος από τον καταναλωτή η συσκευασία καταλήγει ως απόβλητο για ταφή, γεγονός που επιβαρύνει τον πλανήτη. Γι’ αυτό το λόγο συνίσταται η μείωση των υλικών που χρησιμοποιούνται για συσκευασία, ο επανασχεδιασμός τους με γνώμονα τον οικολογικό παράγοντα και η αντικατάσταση υλικών με άλλα τα οποία είναι όλα ή τα περισσότερα ανακυκλώσιμα.
3.     Τον τρόπο κατασκευής του.
Βελτιώνοντας τις τεχνικές διεργασίας της επιχείρησης μειώνεται αισθητά η επιβάρυνση του περιβάλλοντος εξ αιτίας των συγκεκριμένων διεργασιών. Αξιοποιώντας λοιπόν καλύτερα τις πρώτες ύλες, την ενέργεια και το νερό μειώνονται τα απόβλητα και η περιβαλλοντική μόλυνση.
4.     Την χρήση του.
Οι πιο σημαντικές περιβαλλοντικές επιπτώσεις προκύπτουν συνήθως στην φάση της χρήσης του προϊόντος. Έτσι χρειάζεται να μειωθεί η κατανάλωση άλλων πόρων και ενέργειας κατά την χρήση του προϊόντος, με αυτό τον τρόπο μειώνονται και τα κόστη αφού πλέον λειτουργούν οικονομικότερα.
5.     Το τέλος ζωής του.
Είναι σημαντικό κατά τον σχεδιασμό ενός προϊόντος να έχει συμπεριληφθεί στην μελέτη και η φάση του τέλους ζωής του. Για έναν οικολογικότερο σχεδιασμό προτείνεται η ανακύκλωση ή η αποσυναρμολόγηση του όταν πια δεν χρησιμοποιείται το αντικείμενο. Συνίσταται επιπλέον η αποφυγή ετικετών και επικαλύψεων τα οποία δυσκολεύουν την ανακύκλωση και μολύνουν.
Η νομοθεσία αυτή ορίστηκε για την προστασία των παρακάτω τομέων:
·      Ποιότητα Ατμόσφαιρας
·      Ποιότητα Υδάτων
·      Διαχείριση Αποβλήτων
·      Ρύποι Καθαρισμού
·      Ασφάλεια Χημικών
·      Απόθεμα Νερού
·      Απόθεμα Πόσιμου Νερού
·      Δασικοί Πόροι
·      Άγρια Ζωή και Φυτά
·      Ψάρια και Παιχνίδι
Οικολογικά προϊόντα και υπηρεσίες.
Με τον κανονισμό αριθ. 66/2010 του Ευρωπαϊκού Κοινοβουλίου και του Συμβουλίου της 25ης Νοεμβρίου 2009, ορίστηκαν τα κριτήρια τα οποία πρέπει να πληρούν συγκεκριμένα προϊόντα και υπηρεσίες με αποτέλεσμα να δικαιούνται το οικολογικό σήμα της Ευρωπαϊκής Ένωσης όταν πληρούν τις αντίστοιχες προϋποθέσεις. Αυτά τα κριτήρια αφορούν την τοξικότητα τους προς τον πλανήτη και την κατανάλωση ενέργειας σε όλο τον κύκλο ζωής τους. Τα προϊόντα και οι υπηρεσίες αυτές κατηγοριοποιήθηκαν ως εξής:
12 κατηγορίες προϊόντων και 2 κατηγορίες υπηρεσιών
Όσον αφορά τα προϊόντα:
1.    Προϊόντα καθαρισμού
Απορρυπαντικά, σαπούνια, σαμπουάν, μαλακτικά μαλλιών
2.    Ηλεκτρονικές συσκευές
Ηλεκτρονικοί υπολογιστές, φορητοί ηλεκτρονικοί υπολογιστές, τηλεοράσεις
3.    Ένδυση
Κλωστοϋφαντουργικά προϊόντα
4.    Υπόδηση
5.    Επικαλύψεις – επενδύσεις δαπέδων
Ξύλινες επικαλύψεις δαπέδων, επενδύσεις δαπέδων και υφαντικές ύλες, σκληρές επενδύσεις δαπέδων
Βελτιωτικά εδάφους, καλλιεργητικά μέσα
7.    Έπιπλα
Ξύλινα έπιπλα
Φωτοαντιγραφικό και χαρτί γραφής, χαρτί υγείας/ καθαριότητας
9.    Οικιακές συσκευές/ αντικείμενα
Ηλεκτρικοί λαμπτήρες, αντλίες θερμότητας (ηλεκτροκίνητες, αεροκίνητες, ή λειτουργούσες με απορρόφηση)
Λούντβιχ Γκέρε
Ο Λούντβιχ Γκέρε (στα γερμανικά: Ludwig Gehre) (1895 – 9 Απριλίου 1945) ήταν Γερμανός αξιωματικός της Άμπβερ, που συμμετείχε στη προετοιμασία απόπειρας κατά του Χίτλερ.
Βιογραφικό
Ο Λούντβιχ Γκέρε γεννήθηκε στις 5 Οκτωβρίου 1895 στο Ντύσσελντορφ. Για τη ζωή του πριν το πόλεμο δεν υπάρχουν πολλές πληροφορίες. Πιστεύεται ότι ξεκίνησε τη καριέρα του ως αξιωματικός, στη Ράιχσβερ, στα τέλη της δεκαετίας του είκοσι. Όταν ξεκίνησε ο Β’ Παγκόσμιος Πόλεμος ήταν λοχαγός και υπηρετούσε στην Άμπβερ, υπό τον ναύαρχο Βίλχελμ Κανάρις.
Οικολογική Σχεδίαση και Ευρωπαϊκή Νομοθεσία
Στρώματα κρεβατιών
Λούντβιχ Γκέρε
Βιογραφικό
Ήδη από το Μάρτιο του 1943 ήταν ενήμερος για το σχέδιο για τη δολοφονία του Χίτλερ, υπό τον Χένινγκ φον Τρέσκοβ. Ένα χρόνο αργότερο, και ενώ στο μεταξύ είχε συλληφθεί ο Χέλμουτ Τζέιμς Γκραφ φον Μόλτκε τον Ιανουάριο του 1944, ο Γκέρε τράβηξε τη προσοχή της Γκεστάπο. Σύντομα όμως αφέθηκε ελεύθερος και έσπευσε να εξαφανιστεί. Μετά την αποτυχημένη απόπειρα κατά του Χίτλερ στις 20 Ιουλίου 1944 οι έρευνες για την ανεύρεση του Γκέρε εντατικοποιήθηκαν. Στις 2 Νοεμβρίου 1944 ο Γκέρε αντιλαμβανόμενος ότι η σύλληψή του ήταν ζήτημα χρόνου πυροβόλησε και σκότωσε τη γυναίκα του, η οποία κρυβόταν μαζί του, και προσπάθησε να αυτοκτονήσει. Όμως τελικά, μολονότι τραυματίστηκε σοβαρά, επέζησε και συνελήφθη.
Οικολογική Σχεδίαση και Ευρωπαϊκή Νομοθεσία
11. Λιπαντικά
Λούντβιχ Γκέρε
Βιογραφικό
Μετά την καταστροφή του Κεντρικού Γραφείου Ασφαλείας του Ράιχ στην Πριντς-Άλμπρεχτ-Στράσε, στο Βερολίνο στις 3 Φεβρουαρίου 1945, ο Γκερε μαζί με τον Ντίτριχ Μπονχέφερ, στάλθηκαν στο Στρατόπεδο συγκέντρωσης Μπούχενβαλντ και στη συνέχεια, στις 5 Απριλίου, στο Στρατόπεδο συγκέντρωσης Φλόσενμπεργκ. Εκεί στις 9 Απριλίου ο Γκέρε εκτελέστηκε δι' απαγχονισμού μαζί με τους Μπονχέφερ, Βίλχελμ Κανάρις, τον στρατηγό Χανς Όστερ, τον στρατηγό Ζακ και το λοχαγό Τέοντορ Στρυνκ, αφού δικάστηκαν από ένα επείγον στρατοδικείο των Ες-Ες. Το 1946 όσοι μετείχαν στο συγκεκριμένο δικαστήριο οδηγήθηκαν στη δικαιοσύνη κατηγορούμενοι για δολοφονίες. Παρ’ όλα αυτά ο προεδρεύων αξιωματικός Ότο Τόρμπεκ, αθωώθηκε αφού έγινε δεκτή η έφεσή του. Η απόφασή αυτή ανακλήθηκε από το Πολιτειακό Δικαστήριο του Βερολίνου το 1996.
Βιβλιογραφία
Κατηγορία:Γερμανοί αντιστασιακοί
Οικολογική Σχεδίαση και Ευρωπαϊκή Νομοθεσία
12. Φτιάξτο μόνος σου
Όσον αφορά τις υπηρεσίες:
2.    Υπηρεσίες κατασκηνώσεων/ κάμπινγκ
Ευρωπαϊκό οικολογικό σήμα – Σήμανση CE
Τα προϊόντα τα οποία απαιτείται από την Ευρωπαϊκή Ένωση να πληρούν συγκεκριμένες προδιαγραφές και προϋποθέσεις σχετικά με την οικολογική σχεδίαση τους και όλο τον κύκλο ζωής τους, είναι υποχρεωτικό να φέρουν το Ευρωπαϊκό οικολογικό σήμα για να επιτρέπεται η πώληση τους στην Ε.Ε.. Η συγκεκριμένη σήμανση εγγυάται τον έλεγχο του προϊόντος από τον κατασκευαστή και την ασφάλεια ως προς την υγεία και το περιβάλλον.
Το σήμα πρέπει να είναι ευδιάκριτο και ανεξίτηλο. Ως σήμανση χρησιμοποιούνται τα δύο γράμματα CE, τα οποία επιβάλλεται να χρησιμοποιούνται με την ίδια κατακόρυφη διάταξη. Ο κατασκευαστής μπορεί να μεγεθύνει ή να μικρύνει την σήμανση, να κάνει τα γράμματα έγχρωμα, συμπαγή ή με περίγραμμα, αρκεί να διατηρούνται οι αναλογίες των γραμμάτων και τα γράμματα του σήματος να μην είναι μικρότερα από 5mm.
Αντίστοιχα σήματα που πιστοποιούν τον περιβαλλοντικό χαρακτήρα των προϊόντων είναι η Ενεργειακή ετικέτα, η Ecolabel και η Green Dot.
Επιπτώσεις οικολογικής σχεδίασης στην σύγχρονη σχεδίαση προϊόντων και συστημάτων.
Πέρα από τα περιβαλλοντικά οφέλη που προσφέρει ο οικολογικός σχεδιασμός ευνοεί ακόμα τους κατασκευαστές, τους αγοραστές και χρήστες αλλά και ευρύτερα την κοινωνία.
Ο παραγωγός ανεξαρτήτως της πίεσης του νόμου, έχει οικονομικά και επιχειρηματικά οφέλη ακολουθώντας τον περιβαλλοντικό νόμο καθώς καινοτομεί στον κλάδο του, ακολουθεί τα τρεντς της εποχής μπαίνοντας δυναμικά στην αγορά και κερδίζει περισσότερη αποδοχή του κοινού προβάλλοντας αυτή του την αξία.
Ο αγοραστής πλέον έχει την δυνατότητα να επιλέξει οικολογικά προϊόντα τα οποία είναι ανθεκτικότερα, πιο αξιόπιστα και ευκολότερα στην περίπτωση μιας επιδιόρθωσης.
Αναλυτικότερα τα οφέλη της οικολογικής σχεδίασης:
·      Τα κόστη παραγωγής των οικολογικών προϊόντων είναι φτηνότερα από τα έως τώρα κόστη παραγωγής καθώς αλλάζουν οι τρόποι κατασκευής με άλλους σύγχρονους.
·      Καθώς τα δεδομένα αλλάζουν παρατηρείται δημιουργικότητα στην σχεδίαση και καινοτομία στην αγορά.
·      Ο οικολογικός χαρακτήρας των επιχειρήσεων βοηθάει στην δημιουργία ενός ισχυρού brand που θα ξεχωρίσει στην ανταγωνιστική αγορά.
·      Πλέον όλα διαμορφώνονται με οικολογικό παράγοντα και έτσι καταφέρνει ο σχεδιασμός και η παραγωγή προϊόντων να συμβαδίσει με τα σύγχρονα δεδομένα της εποχής.
Κατηγορία:Ευρωπαϊκή Ένωση Κατηγορία:Οικολογία Κατηγορία:Σχεδιασμός
Ε.Σ.ΚΑ. Βορειοδυτικής Ελλάδας 2020-2021 (Άνδρες)
Για την περίοδο 2020–21,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης, πρωταθλήματος και υποδομών, στην ΒΔ Ελλάδα.
Ο πρωταθλητής Ε.Σ.ΚΑ.ΒΔ.Ε. προβιβάζεται στην Γ εθνική.
Η ΕΣΚΑΒΔΕ αποφάσισε τα πρωταθλήματα να θεωρηθούν ως μη γενόμενα.
Α ΕΣΚΑΒΔΕ
Το πρωτάθλημα διεξάγεται σε δυο ομίλους (Βορράς-Νότος) των 10 ομάδων.Μετά το τέλος της κανονικής διάρκειας του πρωταθλήματος ακολουθούν play off για την ανάδειξη του πρωταθλητή και play out για τον υποβιβασμό των ομάδων στην Β Ανδρών.Φέτος δεν συμμετέχουν οι Κ-20 ομάδων μεγαλύτερων κατηγοριών.Ο Φαίακας Κέρκυρας δεν δήλωσε συμμετοχή στην Γ εθνική όπως δικαιούταν αλλά στην Α ΕΣΚΑΒΔΕ. Ο Άκτιος Απόλλων Πρέβεζας δεν συμμετέχει σε καμία διοργάνωση. Ο Λέων Μεσολογγίου ανέβηκε στην Γ εθνική μετά από πρόταση της ΕΟΚ,την οποία έκανε αποδεκτή. Επίσης δεν συμμετέχει ο ΦΙΜΠΑ Πήγασος Αγρινίου.
Η σεζόν ξεκίνησε με αγώνα μπαράζ ανόδου μεταξύ του ΑΓΟ Γρ. Λιάκατα και του ΑΚ Πύρρου Αρταίων,Ο αγώνας έγινε στις 19 Σεπτεμβρίου 2020 στο ΔΑΚ Αερογέφυρας στο Αγρίνιο. Νικητής αναδείχθηκε ο Πύρρος Αρταίων με 71-30.
Β όμιλος
*** Το σωματείο Κ.Ε ΦΑΙΑΚΑΣ ΚΕΡΚΥΡΑΣ έχει ποινή αφαίρεσης ενός βαθμού λόγω μή προσέλευσης σε αγώνα την προηγούμενη αγωνιστική περίοδο 2019 – 2020.
*** Το σωματείο Α.Γ.Ο ΦΙΛΙΠΠΙΑΔΑΣ έχει ποινή αφαίρεσης ενός βαθμού λόγω μή προσέλευσης σε αγώνα τη φετινή αγωνιστική περίοδο.
Β ΕΣΚΑΒΔΕ
Η Β και Γ ΕΣΚΑΒΔΕ συγχωνεύτηκαν σε μια κατηγορία.Η φετινή Β ΕΣΚΑΒΔΕ διεξάγεται σε τρεις ομίλους.Εκτός των Κ-20 ομάδων δεν κατεβαίνουν σε σχέση με πέρυσι ο ΛΚ Λευκάδας και ο Πήγασος Ν. Κέρκυρας.
Υποδομές
Διεξάγονται πρωταθλήματα νέων,εφήβων,παίδων,μίνι 2007,προμίνι 2008.
Ομάδες σε εθνικές κατηγορίες
Στην Α1 εθνική συμμετέχει ο Χαρίλαος Τρικούπης.Στην Α2 εθνική συμμετέχει ο ΑΟ Αγρινίου.Στην Β εθνική συμμετέχουν η Δόξα Λευκάδας και ο ΣΚ Ιωάννινα.Στην Γ εθνική συμμετέχουν ο ΑΓΣ Ιωαννίνων,ο ΑΟ Σπάρτακος,η ΑΕ Καναλακίου και ο Λέων Μεσολογγίου.
Εξωτερικοί σύνδεσμοι
Κατηγορία:Περίοδοι Ε.Σ.ΚΑ.ΒΔ.Ε. Κατηγορία:Καλαθοσφαίριση το 2020 Κατηγορία:Καλαθοσφαίριση το 2021
Μπένκα Πούλκο
Η Μπένκα Πούλκο (σλοβενικά: Benka Pulko) (γενν. στις 15 Μαΐου 1967) είναι Σλοβένα παγκόσμια ταξιδιώτισσα, κάτοχος παγκόσμιου ρεκόρ Guinness, συγγραφέας και φωτογράφος.
Δημοσιογραφία
Εκτός από το ότι είναι εξερευνήτρια, η Πούλκο έχει εκτεταμένη εμπειρία ως δημοσιογράφος, με τα άρθρα της να εμφανίζονται σε περίπου 50 δημοσιεύσεις στη Νέα Ζηλανδία, τη Νότια Αφρική, τα Ηνωμένα Αραβικά Εμιράτα, την Ιαπωνία και τις Ηνωμένες Πολιτείες. Στη Σλοβενία, συνεχίζει να είναι τακτική αρθρογράφος σε εθνικά περιοδικά και εφημερίδες όπως οι Jana, Delo, Dnevnik, Večer, 7D, Primorske novice, Štajerski tednik και άλλα.
Φωτογραφία
Κατά τη διάρκεια του ταξιδιού της, η Πούλκο άρχισε να φωτογραφίζει τους ανθρώπους και τα μέρη, που βίωσε. Από την επιστροφή της, έχει παρουσιάσει αυτές τις φωτογραφίες σε περισσότερες από 40 ατομικές εκθέσεις.
Βιβλιογραφία
Το πρώτο βιβλίο της Πούλκο, Po Zemlji okoli Sonca (Σε όλη τη Γη γύρω από τον Ήλιο), ένα βιβλίο μεγάλου μεγέθους, όπου καταγράφει το ταξίδι της σε φωτογραφίες και λέξεις, έγινε το ταχύτερα πουλημένο βιβλίο τραπεζιού καφέ στη σλοβενική ιστορία. Στην 19η Εθνική Έκθεση Βιβλίου στη Λιουμπλιάνα, πήρε το κορυφαίο βραβείο για την Καλύτερη Συνολική Έκδοση, καθώς και το βραβείο για την Προεκτύπωση.
Το 2005, η Πούλκο παρείχε τη φωτογραφία εξωφύλλου και συνέγραψε το βιβλίο Biseri sveta v o sleh slovenskih popotnikov (Θησαυροί του Κόσμου) μαζί με άλλους Σλοβένους περιπετειώδεις όπως ο Ζβόνε Σέρουγκα και ο Άρνε Χόνταλιτς.
Το Obrazi sveta / Πρόσωπα του Κόσμου είναι ένας κατάλογος έκθεσης, τόσο στα Αγγλικά όσο και στα Σλοβενικά, όπου περιγράφεται λεπτομερώς η έκθεση φωτογραφιών της με το ίδιο όνομα.
Το πιο επιτυχημένο βιβλίο της Πούλκο μέχρι σήμερα, το Pocestnica δημοσιεύθηκε επίσης το 2007. Κατά την έναρξη του βιβλίου, ο Πρόεδρος της Σλοβενίας Ντανίλο Τιρκ, δήμαρχος της πρωτεύουσας της Σλοβενίας, ο Ζόραν Γιάνκοβιτς και άλλες διασημότητες παρουσίασαν αποσπάσματα στο κοινό.
Το Dve ciklami ali Na svetu je dovolj prostora za vse ("Δύο ξινά λουλούδια ή Υπάρχει αρκετός χώρος για όλους") σηματοδοτεί την πρώτη εισβολή της Πούλκο στη παιδική λογοτεχνία. Το βιβλίο βραβεύθηκε στον Διεθνή Διαγωνισμό Παιδικής Λογοτεχνίας στο Σβανενστάντ της Αυστρίας.
Ανθρωπιστική δραστηριότητα
Καθώς ταξίδευε στη Νταραμσάλα της Ινδίας, η Πούλκο συγκινήθηκε από τα δεινά των παιδιών της Θιβετιανής διασποράς. Ως αποτέλεσμα, ξεκίνησε την ανθρωπιστική οργάνωση "Πιστέψτε στον εαυτό σας και ξεκινήστε τον κόσμο". Ο πρωταρχικός στόχος του ιδρύματος είναι η προώθηση, ενθάρρυνση και υποστήριξη της εκπαίδευσης παιδιών με περιορισμένες ευκαιρίες σε διάφορα μέρη του κόσμου. Ο οργανισμός εστιάζει πρωτίστως στην παροχή υποτροφιών σε μαθητές του Θιβετιανού Παιδικού Χωριού και στη διασφάλιση ότι οι γυναίκες φοιτητές έχουν ίσες εκπαιδευτικές ευκαιρίες.
Ντοκιμαντέρ
Το ασπρόμαυρο ουράνιο τόξο ή το Črno - bela mavrica (2009), ηχογραφημένο σε αγγλική και σλοβενική γλώσσα, παρουσιάζει μια ματιά στη ζωή της εξόριστης θιβετιανής κοινότητας. Συμπληρώνει την ομώνυμη έκθεση της Πούλκο, η οποία περιλαμβάνει ζωγραφισμένες στο χέρι βουδιστικές μαντάλες.
Άλλοι μπροστά μου / Drugi pred menoj (2013), επικεντρώνεται στην εκπαιδευτική και κοινωνική φιλοσοφία πίσω από το σχολικό σύστημα των παιδιών του Θιβέτ. Η ταινία περιλαμβάνει τη συνέντευξη της Πούλκο με τον 14ο Δαλάι Λάμα.
Παραπομπές
Κατηγορία:Σλοβένοι συγγραφείς Κατηγορία:Σλοβένοι δημοσιογράφοι
Μοναστηράκι Καβάλας
Το Μοναστηράκι είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 238 κατοίκους. Βρίσκεται σε υψόμετρο 15 μέτρων. Απέχει 42 χιλιόμετρα από την Καβάλα και είναι το πλησιέστερο χωριό στον Δέλτα Νέστου. Με το πρόγραμμα Καποδίστριας μέχρι το 2010, το Μοναστηράκι άνηκε στο Τοπικό Διαμέρισμα Κεραμωτής, του πρώην Δήμου Κεραμωτής. Στην τοπική κοινότητα Κεραμωτής ανήκουν επίσης οι οικισμοί Κεραμωτή και Χαϊδευτό.
Εκδηλώσεις
Ξεχωρίζει επίσης η "Έντεχνη Βραδιά" μία πρωτότυπη για την περιοχή εκδήλωση που διοργανώνει ο Σύλλογος Πολιτισμού & Περιβάλλοντος Μοναστηρακίου "Η Κοίμησης της Θεοτόκου" και πραγματοποιείται ένα βράδυ της καλοκαιρινής περιόδου.
Το πανηγύρι της Αγίας Μαρίνας, το οποίο γιορτάζεται στις 17 Ιουλίου.
Η γιορτή της "Μπάμπως" ένα έθιμο το οποίο οι περισσότερες οικογένειες της Θράκης τηρούν μέχρι και σήμερα, αφού δεν έχει αξία μόνο λόγω παράδοσης, αλλά είναι και ένα πεντανόστιμο φαγητό.
Παραπομπές
Κατηγορία:Χωριά του νομού Καβάλας Κατηγορία:Δήμος Νέστου
Ταϊβάν
Καταλαμβάνει έκταση 36.197 τ.χλμ. και ο πληθυσμός της είναι 23.373.283 κάτοικοι, σύμφωνα με επίσημη εκτίμηση για το 2023.
Η ονομασία «Φορμόζα» (Formosa), που σημαίνει «όμορφη» (νήσος) καθιερώθηκε έπειτα από το πέρασμα Πορτογάλων θαλασσοπόρων.
Επίσημη γλώσσα είναι η Βορειοκινεζική (Μανδαρινική), ενώ άλλες ομιλούμενες γλώσσες είναι η Χόκλο ή κοινώς ταϊβανική, η Χάκα και σε μικρότερο βαθμό πολλές αυτόχθονες γλώσσες. Από το καλοκαίρι του 2017 ως επίσημες γραπτές γλώσσες θεωρούνται σε μερικές κοινότητες της χώρας, με έντονη την παρουσία αυτοχθόνων πληθυσμών, και οι αντίστοιχες γλώσσες τους.
Το πολίτευμα της Ταϊβάν είναι συνταγματική δημοκρατία. Πρωτεύουσα της χώρας είναι η Ταϊπέι, που βρίσκεται στο βόρειο άκρο της.
Ως ανεξάρτητο κράτος με το όνομα «Δημοκρατία της Κίνας» αναγνωρίζεται μόνο από 14 κράτη (2021). Δεν αναγνωρίζεται από τις περισσότερες χώρες και διεθνείς οργανισμούς διότι η Λαϊκή Δημοκρατία της Κίνας τη θεωρεί επαρχία της. Η Ταϊβάν όμως διατηρεί στενές σχέσεις με τις Ηνωμένες Πολιτείες Αμερικής, την Ιαπωνία αλλά και με πολλές Ευρωπαϊκές χώρες, αν και όχι σε επίπεδο πρεσβειών. Το αν η Ταϊβάν ως Δημοκρατία της Κίνας πληροί όλες τις προϋποθέσεις της συνθήκης του Μοντεβίδεο για τη δίκαιη θεώρησή της ως κυρίαρχο κράτος, δηλαδή: α)μόνιμο πληθυσμό, β)καθορισμένη έκταση, γ)ενεργή κυβέρνηση και δ)ικανότητα να διατηρεί διπλωματικές σχέσεις με άλλα κράτη, είναι ένα μείζον διεθνές πολιτικό θέμα, αντικείμενο θερμών πολιτικών συζητήσεων και επιχειρημάτων. Αποτελεί σημαντικό σύμμαχο των Ηνωμένων Πολιτειών στην περιοχή, με τις αμερικανοταϊβανικές σχέσεις να έχουν αναβαθμιστεί κατά τις δεκαετίες του 2010 και του 2020, λόγω και της ανόδου της Κίνας, η οποία θίγει τα αμερικανικά και ταϊβανέζικα συμφέροντα στην περιοχή.
Η Δημοκρατία της Κίνας είναι μέλος του Παγκόσμιου Οργανισμού Εμπορίου και της Οικονομικής Συνεργασίας Ασίας-Ειρηνικού διετέλεσε και παρατηρητής-μέλος στον Π.Ο.Υ.. Σε διάφορες διεθνείς αθλητικές διοργανώσεις εμφανίζεται με το όνομα Κινεζική Ταϊπέι έπειτα από την επιμονή και επιρροή της Λαϊκής Δημοκρατίας της Κίνας.
Το διαβατήριο της χώρας είναι δεκαετούς ισχύος για τα κορίτσια άνω των 14 ετών, και για τους ενήλικες άνδρες που έχουν διεκπεραιώσει τις στρατιωτικές τους υποχρεώσεις. Είναι χρώματος πράσινου και αναγράφει στο εξώφυλλό του 中華民國 Republic of China και πιο κάτω 臺灣 Taiwan, για αποφυγή οποιασδήποτε σύγχυσης.
Αρχαιότητα
μικρογραφία|200px|αριστερά|Χάρτης της Ταϊβάν Πρόσφατες επιστημονικές έρευνες έχουν φέρει στο φως στοιχεία σχετικά με πρωτο-Αυστρονήσιους λαούς που εγκαταστάθηκαν στην Ταϊβάν πριν το 6.000 π.Χ. και είναι πρόγονοι των σημερινών αυτοχθόνων λαών της νήσου. Μεταξύ των σημερινών αυτοχθόνων και από το Μάιο του 2008, το κράτος αναγνωρίζει επίσημα 14 φυλές: Αμί, Αταγιάλ, Μπουνούν, Καβαλάν, Παϊβάν, Πουγιούμα, Ρουκάι, Σαϊσιγιάτ, Σακιζάγια, Σεενττσίγκ, Τάο (Γιαμί), Σάο, Τρούκου και Τσόου. Υπάρχει ακόμη μία δωδεκάδα φυλών που δεν αναγνωρίζεται. Οι λαοί αυτοί έχουν σήμερα πληθυσμό περίπου 510.000 άτομα και αποτελούν το 2,2% του συνολικού πληθυσμού της Ταϊβάν. Το υπόλοιπο και μεγαλύτερο τμήμα των Ταϊβανών είναι κινεζικής καταγωγής ή άτομα με διαφορετικής προέλευσης προγόνους. Πιο συγκεκριμένα, γενετικές έρευνες σε ευρύ πληθυσμό της χώρας αποκάλυψαν ότι το 80% των ταϊβανών έχουν πρόγονο προερχόμενο από τους αυτόχθονες.
Τον 17ο αιώνα η Ταϊβάν ήταν για κάποια χρόνια αποικία των Ολλανδών και των Ισπανών. Η πτώση της δυναστείας των Μινγκ οδήγησε στην έλευση των πρώτων Κινέζων μεταναστών στη Ταϊβάν.
19ος αιώνας
Την ίδια εποχή οι Άγγλοι, στην προσπάθειά τους να πετύχουν το «άνοιγμα» των κινεζικών λιμανιών, άρχισαν να εισάγουν και να διαδίδουν στους Κινέζους το όπιο. Όταν, το 1840, οι Κινέζοι αντέδρασαν, άρχισε ο πόλεμος που έμεινε στην Ιστορία γνωστός σαν ο «πόλεμος του οπίου». Τελικά οι Κινέζοι νικήθηκαν και αναγκάστηκαν να δεχτούν το εμπόριο του οπίου, να παραχωρήσουν στην Αγγλία το Χονγκ Κονγκ και να επιτρέψουν στα αγγλικά εμπορικά πλοία να χρησιμοποιούν πέντε λιμάνια.
Το 1844 οι ΗΠΑ και η Γαλλία πέτυχαν καινούρια προνόμια και παραχωρήσεις σε βάρος της Κίνας. Μέσα σε λίγα χρόνια η Κίνα έχασε πολλές κτήσεις και επαρχίες της από τους Ευρωπαίους. Παράλληλα, η οικονομική διείσδυση των Ευρωπαίων γίνεται μεγαλύτερη, με αποτέλεσμα η οικονομία της να εξαρτάται αποκλειστικά από τις ευρωπαϊκές εμπορικές εταιρείες.
Ο πρώτος σινοϊαπωνικός πόλεμος έκλεισε με τη Συνθήκη του Σιμονοσέκι ξεκάθαρα υπέρ της Ιαπωνίας. Τον Απρίλιο του 1895, η Κίνα παραχώρησε επ'αόριστον στην Ιαπωνία την απόλυτη κυριαρχία της Ταϊβάν και των νήσων Πεσκαδόρες (Πενγκού). Έκτοτε και για 50 χρόνια, η Ταϊβάν διετέλεσε Ιαπωνική αποικία. Οι Ιάπωνες διοίκησαν την Ταϊβάν με αναμφίβολη αυστηρότητα, έφτιαξαν όμως στο νησί δρόμους, σιδηρόδρομο και νοσοκομεία, ενώ παράλληλα επέβαλλαν ως επίσημη την ιαπωνική γλώσσα.
20ός αιώνας
Παράλληλα, υπήρχαν διάφοροι τοπικοί κυβερνήτες, οι οποίοι εξουσίαζαν μια ορισμένη περιοχή ο καθένας και εισέπρατταν τους φόρους για λογαριασμό τους, με ιδιωτικούς στρατούς και που ο καθένας τους προσπαθούσε να επεκτείνει την περιοχή του σε βάρος των άλλων, υποδαυλιζόμενος από τους Ευρωπαίους. Την οξύτητα αυτή σταμάτησε το 1927 ο Τσαν Κάι Σεκ, όταν με το Κουομιντάνγκ κατέλαβε την εξουσία.
Οι Ιάπωνες, εκμεταλλευόμενοι τις αδυναμίες αυτές, εισέβαλαν στη Μαντζουρία το 1931 και ίδρυσαν το κράτος του Μαντσουκούο. Η ηγεσία του Κουομιντάνγκ, αντί να οργανώσει την αντίσταση της χώρας, στράφηκε εναντίον των οπαδών του Μάο Τσετούνγκ και έτσι επήλθε η διάσπαση του Κουομιντάνγκ. Τελικά οι Ιάπωνες, το 1937, κατέλαβαν ολόκληρο το βόρειο τμήμα της χώρας. Στο διάστημα μεταξύ του 1937 και του 1942 έγιναν πολλές προσπάθειες να ενωθούν τα δύο κινήματα του Κουομιντάνγκ κι εκείνου στο οποίο είχε την ηγεσία το κομμουνιστικό κόμμα, χωρίς όμως αποτέλεσμα.αριστερά|μικρογραφία|Ο Τσιανγκ Και Σεκ
Το 1946 οδηγήθηκαν σε σύγκρουση, που τέλειωσε με τη νίκη του Μάο Τσε Τον, ενώ ο Τσιαν Κάι Σεκ αναγκάστηκε να περάσει στο νησί Ταϊβάν και ίδρυσε το 1949 τη Δημοκρατία της Κίνας. Μεταξύ ενάμιση και δύο εκατομμύρια πρόσφυγες, ως επί το πλείστον στρατιώτες, τον ακολούθησαν από την ηπειρωτική Κίνα, παράλληλα με τη φυγάδευση αρκετών πόρων (π.χ. ράβδοι χρυσού, αρχαία εκθέματα) στη Ταϊβάν, μια παρόμοια πρακτική που εφάρμοσαν και πολλές χώρες στον Β' Παγκόσμιο Πόλεμο λίγα χρόνια νωρίτερα.
Κυβέρνηση της Ταϊβάν
Το Κουομιντάνγκ από αυτό το σημείο και μετά έλεγχε στρατιωτικά την Ταϊβάν, τις νήσους Τσιν μεν και Μάτσου, μαζί με τις νήσους Πράτας και Νάνσα, ενώ υποστήριζε ότι στην πραγματικότητα διοικούσε ολόκληρη τη Κίνα. Από την άλλη μεριά, οι κομμουνιστές υποστήριζαν ότι αυτοί διοικούσαν τη Κίνα μαζί με τη Ταϊβάν και πως δεν υπήρχε Δημοκρατία της Κίνας. Μέρος δε Ταϊβανών που ήλπισαν με το τέλος του Β΄ Παγκοσμίου πολέμου σε μία τοπική κυβέρνηση, είδαν τις ελπίδες τους να σβήνουν, έπειτα και από τη γενικευμένη καταστολή που ξεκίνησε με τα θλιβερά γεγονότα της 28ης Φεβρουαρίου 1947. Τα γεγονότα αυτά είναι κοινώς αποδεκτά στην Ταϊβάν ως Περιστατικό 228 ή και ως 2/28. Η κυβέρνηση της Δημοκρατίας της Κίνας με ηγέτη τον στρατηλάτη Τσιαν Κάι Σεκ, κατέστη όλο και πιο δικτατορική, επιβάλλοντας το 1949 στρατιωτικό νόμο που ίσχυε μέχρι το 1987, ως τρόπος για να καταστείλει την οποιαδήποτε αντίδραση της αντιπολίτευσης. Αυτή η περίοδος έγινε γνωστή ως Λευκή τρομοκρατία.
Τη δεκαετία του 1950, κι ενώ η εμπόλεμη κατάσταση μεταξύ των εθνικιστών και των κομμουνιστών συνεχιζόταν, τα παράκτια στην Κίνα νησιά Τσιν μεν βομβαρδίστηκαν επί μήνες από το κινεζικό πυροβολικό, χωρίς όμως να καταφέρει η Κίνα να τα προσαρτήσει.
Κατά τη διάρκεια της δεκαετίας του 1960 και 1970, η Δημοκρατία της Κίνας διατήρησε ένα αυταρχικό καθεστώς ενώ η ταχεία οικονομική ανάπτυξη, γνωστή ως θαύμα της Ταϊβάν, ήταν το αποτέλεσμα του φορολογικού καθεστώτος, ανεξάρτητο από την ηπειρωτική Κίνα, και υποστηρίχθηκε, μεταξύ άλλων, από τις ΗΠΑ με τη ζήτηση Ταϊβανικών προϊόντων και επιχορηγήσεις. Αποτέλεσμα αυτών των δράσεων ήταν η Ταϊβάν να γίνει η δεύτερη πιο ταχέως αναπτυσσόμενη οικονομία της Ασίας μετά την Ιαπωνία.
Μετά το θάνατο του Τσιαν Κάι Σεκ το 1975, πρόεδρος έγινε ο γιος του Τσιαν Τσιν Κούο, ο οποίος ξεκίνησε μεταρρυθμίσεις. Το 1987, ο στρατιωτικός νόμος άρθηκε. Η διαδικασία εκδημοκρατισμού και ο εκλογικός νόμος του 1996 οδήγησαν τελικά στις πρώτες άμεσες προεδρικές εκλογές με καθολική συμμετοχή όλων των ενήλικων πολιτών. Ο πρώτος εκλεγμένος από το λαό πρόεδρος αλλά και γεννημένος στην Ταϊβάν, Λι Τεν Χουί άρχισε τον εκδημοκρατισμό της χώρας. Ο Λι συνολικά διατέλεσε πρόεδρος από το 1988 έως το 2000 και αποδείχθηκε θερμός υποστηρικτής της ταϊβανικής συνείδησης.
Μέχρι και σήμερα βασικό στοιχείο της διάκρισης των κομμάτων στην Ταϊβάν είναι τα κόμματα υπέρ της ταϊβανέζικης ταυτότητας (που μπορεί να υποστηρίζουν και την ανεξαρτησία της Ταϊβάν), ο πράσινος συνασπισμός, και υπέρ των ισχυρότερων σχέσεων με την Κίνα (μπλε συνασπισμός υπό το Κουομιντάν), που υποστηρίζουν σε πολλές περιπτώσεις την επανένωση της Κίνας με την Ταϊβάν σε μια μελλοντική χρονική περίσταση.
Πολιτική
Η Δημοκρατία της Κίνας είναι ημιπροεδρική δημοκρατία και αρχηγός κράτους είναι ο πρόεδρος, ενώ αρχηγός της κυβέρνησης είναι ο Πρωθυπουργός ως επικεφαλής του κόμματος που έχει την πλειοψηφία στη Βουλή.
Η εκτελεστική εξουσία ασκείται από την κυβέρνηση και η νομοθετική από την κυβέρνηση και το Κοινοβούλιο. Το πολιτικό σύστημα κυριαρχείται από δικομματισμό, όπως και στην Ελλάδα. Στην εξουσία εναλλάσσονται το Δημοκρατικό Προοδευτικό Κόμμα (DPP), το οποίο είναι υπέρ της επίσημης ανεξαρτησίας και το συντηρητικό Κουομιντάνγκ (KMT), το οποίο υποστηρίζει τη μελλοντική επανένωση με τη Λαϊκή Δημοκρατία της Κίνας. Υπάρχουν και μικρότερα κόμματα, που αποτελούν μέρος της ελάσσονος αντιπολίτευσης της Ταϊβάν.
Η διακυβέρνηση γίνεται με βάση το Σύνταγμα της Δημοκρατίας της Κίνας (του 1947), το οποίο ρητά μοιράζει την εξουσία σε 5 πόλους εξουσίας, τα λεγόμενα Γιουάν. Η δικαστική εξουσία είναι ανεξάρτητη. Σημαντικές τροποποιήσεις στο Σύνταγμα έλαβαν χώρα το 1991. Νωρίτερα, υπήρχε μονοκομματικό καθεστώς, που σήμαινε ότι την αποκλειστική διακυβέρνηση της χώρας είχε το Κουομιντάνγκ.